Tartalom

# Makró eszköztár

A Makró eszköztár tartalmazza a makró létrehozásához, szerkesztéséhez és futtatásához szükséges parancsokat.

## Programkönyvtár

Válassza ki a szerkeszteni kívánt programkönyvtárat. A kiválasztott programkönyvtár első modulja a Basic IDE-ben megjelenik.

Programkönyvtár lista

## Fordítás

Lefordítja a Basic-makrót. A makrót a változtatások után, vagy ha egységnyi vagy eljárásnyi léptetéseket tartalmaz, le kell fordítani.

Fordítás

## Futtatás

Futtatja az aktuális modul első makróját.

Futtatás

## Leállítás

Leállítja az aktuális makró futását. Megnyomhatja a Shift+Ctrl+Q billentyűkombinációt is.

Leállítás

## Eljárásnyi léptetés

Futtatja a makrót, és leállítja a következő eljárás után.

Léptetés az eljárásban

## Egységnyi léptetés

Futtatja a makrót, és leállítja a következő parancs után.

Egységnyi léptetés

## Kilépés

Az aktuális makró előző eljárására ugrik vissza.

Kilépés

## Töréspont

Töréspontot szúr be a programsorba.

Töréspont

## Töréspontok kezelése

A töréspontok kezelésére meghív egy párbeszédablakot.

Töréspontok kezelése

## Figyelés engedélyezése

A makró változóinak megjelenítéséhez kattintson erre az ikonra. A változók tartalma külön ablakban jelenik meg.

Figyelés engedélyezése

## Objektumkatalógus

Megnyitja az Objektumok panelt, amelyen Basic-objektumokat lehet megtekinteni.

Objektumkatalógus

## Makrók

Megnyitja a Makró párbeszédablakot.

Makrók

## Modulok

Kattintson ide a Makrószervező párbeszédablak megnyitásához.

Modulok

## Zárójelek keresése

Kijelöli a két összetartozó zárójel közé zárt szöveget. Vigye a szövegkurzort egy kezdő vagy záró zárójel elé, majd kattintson az ikonra.

Zárójelek keresése

## Forrásszöveg beszúrása

Megnyitja a Basic-forrásszöveget a Basic IDE ablakban.

Forrásszöveg beszúrása

## Forrás mentése másként

Menti a kijelölt Basic-makró forráskódját.

Forrás mentése másként

## Párbeszédablak importálása

Egy „Megnyitás” párbeszédablakot hív meg egy BASIC-párbeszédablakfájl importálásához.

Ha az importált párbeszédablak neve már létezik a könyvtárban, akkor egy üzenetablak jelenik meg az importált párbeszédablak átnevezéséről. Az egyik lehetőség a párbeszédablak átnevezése a következő szabad „automatikus” névre, mintha új párbeszédablakot hozna létre. A másik lehetőség a meglévő párbeszédablak lecserélése az importált párbeszédablakra. Ha a Mégse gombra kattint, akkor nem történik meg az importálás.

A párbeszédablak honosítási adatokat is tartalmazhat. A párbeszédablak importálásakor a párbeszédablakok honosítási állapotában eltérések jöhetnek létre.

Ha a könyvtárban több nyelv támogatott, mint az importált párbeszédablakban, vagy ha az importált párbeszédablak egyáltalán nincs honosítva, akkor a többletnyelvek hozzá lesznek adva az importált párbeszédablakhoz a párbeszédablak alapértelmezett nyelvének karakterláncait felhasználva.

Ha az importált párbeszédablakban több nyelv támogatott, mint a könyvtárban, vagy ha a könyvtár egyáltalán nincs honosítva, akkor egy üzenetablak fog megjelenni Hozzáadás, Kihagyás és Mégse gombokkal.

- Hozzáadás: Az importált párbeszédablak további nyelvei hozzá lesznek adva a meglévő párbeszédablakokhoz. A könyvtár alapértelmezett nyelvének erőforrásai lesznek az új nyelvekhez használva. Ugyanaz történik, mintha kézzel adná hozzá ezeket a nyelveket.

- Kihagyás: A könyvtár nyelvi beállításai változatlanok maradnak. Az importált párbeszédablak kihagyott nyelveken levő erőforrásai nem másolódnak be a könyvtárba, de megmaradnak az importált párbeszédablak forrásfájljaiban.

Párbeszédablak importálása

## Párbeszédablak exportálása

A párbeszédablak-szerkesztőben ez a parancs egy „Mentés másként” párbeszédablakot hív meg az aktuális BASIC-párbeszédablak mentéséhez.

Párbeszédablak exportálása