Tartalom

# Vezérlőelemek fordítása a párbeszédablak-szerkesztő segítségével

A Basic IDE párbeszédablak-szerkesztőjében a Nyelv eszköztáron jelennek meg azok az elemek, amelyekkel a párbeszédablakok honosítása elvégezhető.

Alapértelmezés szerint egy frissen létrehozott párbeszédablak csak egy nyelvhez tartalmaz karakterlánc-erőforrásokat. Szükséges lehet olyan párbeszédablakok létrehozása, amelyek a felhasználó nyelvi beállításainak megfelelő, honosított karakterláncokat jelenítenek meg.

## Honosítható párbeszédablakok engedélyezéséhez

1. A Basic IDE párbeszédablakban nyissa meg Nyelv eszköztárat a Nézet - Eszköztára - Nyelv menüparancs segítségével.

   Ha az aktuális könyvtár már tartalmaz honosítható párbeszédablakot, akkor a Nyelv eszköztár automatikusan megjelenik.

2. Kattintson a Nyelvek kezelése ikonra a Nyelv eszköztáron vagy a Vezérlőelemek eszköztáron.

   Meg fog jelenni A felhasználói felület nyelveinek kezelése párbeszédablak. A párbeszédablak kezeli az aktuális könyvtár nyelveit. Az ablak címsorában megjelenik az aktuális könyvtár neve.

3. Kattintson a párbeszédablakban a Hozzáadás gombra egy új nyelv hozzáadásához.

   Ez a lépés lehetővé teszi, hogy minden új párbeszédablak rendelkezzen honosítható karakterlánc-erőforrásokkal.

4. Amikor az első alkalommal kattint a Hozzáadás gombra, megjelenik A felhasználóit felület alapértelmezett nyelvének beállítása párbeszédablak. Ezek után ha a Hozzáadás gombra kattint, A felhasználói felület nyelveinek hozzáadása párbeszédablak jelenik meg.

   A felhasználói felület nyelveinek kezelése párbeszédablakon az alapértelmezett nyelv és megváltoztatható.

5. Válasszon nyelvet.

   Ez karakterlánc-erőforrásokat ad hozzá a párbeszédablakhoz, amely az összes karakterlánc lefordított verzióit fogja tartalmazni. Az alapértelmezett nyelv karakterláncai átmásolódnak az összes fordítás helyére. Később átválthat az új nyelvre, és lefordíthatja a karakterláncokat.

6. Zárja be a párbeszédablakot, vagy adjon hozzá további nyelveket.

## A párbeszédablak honosítható vezérlőelemeinek szerkesztéséhez

Miután hozzáadta a honosítható karakterláncokhoz tartozó erőforrásokat a párbeszédablakokhoz, kijelölheti az aktuális nyelvet a Nyelv eszköztár Aktuális nyelv listájáról.

1. Váltson át az Aktuális nyelv listán az alapértelmezett nyelvre.

2. Helyezze el a kívánt vezérlőelemeket a párbeszédablakra, és írja be a hozzájuk tartozó karakterláncokat.

3. Válasszon egy másik nyelvet az Aktuális nyelv listáról.

4. A vezérlőelemek tulajdonság párbeszédablakainak használatával szerkesszen át minden karakterláncot a másik nyelvre.

5. Ismételje meg minden hozzáadott nyelvre.

A párbeszédablak felhasználója azon a nyelven fogja látni a párbeszédablak karakterláncait, amilyen nyelvű a LibreOffice, feltéve hogy arra a nyelvre le vannak fordítva a karakterláncok.

Ha egyik nyelv sem egyezik meg a felhasználó verziójával, akkor az alapértelmezett nyelv jelenik meg.

Ha a felhasználónak a LibreOffice egy régebbi verziója van meg, amely még nem ismeri a Basic-párbeszédablakok honosítható karakterlánc-erőforrásait, akkor az alapértelmezett nyelv jelenik meg.

Kapcsolódó témakörök

Basic-párbeszédablak létrehozása

Vezérlőelemek létrehozása a párbeszédablak-szerkesztőben

Opening a Dialog With Basic

Programming Examples for Controls in the Dialog Editor