Tartalom

# Tartalom beillesztése megadott formátumban

A vágólapon tárolt tartalom sokféle formátumban illeszthető be a dokumentumokba. A LibreOffice-ban egy párbeszédablak vagy egy ikon segítségével eldöntheti, hogyan szeretné beilleszteni a tartalmat.

A rendelkezésre álló lehetőségek a vágólap tartalmától függenek.

Writer-szövegesdokumentumokban megnyomhatja a Command+Option Ctrl+Alt+Shift+V billentyűkombinációt a vágólap tartalmának formázatlan szövegként történő beillesztéséhez.

## Vágólap tartalmának beillesztése ikonmenün keresztül

1. A Standard eszköztáron elhelyezkedő Beillesztés ikon melletti nyílra kattintva nyissa meg a menüt.

2. Válasszon egyet a lehetőségek közül

Ha nem elégedett az eredménnyel, kattintson a Visszavonás ikonra, és más beállításokkal illessze be ismét a vágólap tartalmát.

## Vágólap tartalmának beillesztése párbeszédablakon keresztül

1. Válassza a Szerkesztés - Irányított beillesztés menüparancsot.

2. Válasszon egyet a lehetőségek közül, majd kattintson az OK gombra.

Ha munkafüzettel dolgozik, és a vágólap munkafüzetcellákat tartalmaz, akkor egy másik Irányított beillesztés párbeszédablak jelenik meg. Használja az Irányított beillesztés párbeszédablakot a cellák alapvető vagy különleges beállításokkal való másolására.

- Transzponálás: felcseréli a beillesztendő cellatartomány sorait és oszlopait.

- Hivatkozás: a cellatartományt hivatkozásként illeszti be. Ha a forrásfájl változik, a beillesztett cellák is változnak.

- A többi beállítás meg van magyarázva a súgóban, ha a LibreOffice Calc programban az Irányított beillesztés párbeszédpanel súgóját megnyitja.

Kapcsolódó témakörök

Irányított beillesztés